
 1.10.2015
 BG
 Официален вестник на Европейския съюз
 L 256/7
 РЕГЛАМЕНТ ЗА ИЗПЪЛНЕНИЕ (ЕС) 2015/1747 НА КОМИСИЯТА
 от 30 септември 2015 година
 за поправка на приложението към Регламент (ЕС) No 26/2011 за разрешаване на витамин Е като фуражна добавка за всички видове животни
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 9, параграф 2 от него,
 като има предвид, че:
 (1)
 В Регламент (ЕО) No 1831/2003 се предвижда разрешителен режим за добавките, предвидени за употреба при храненето на животните, и се посочват основанията и процедурите за предоставянето на такова разрешение. В член 10 от посочения регламент се предвижда извършването на повторна оценка на добавките, чиято употреба е разрешена съгласно Директива 70/524/ЕИО на Съвета (2).
 (2)
 Витамин Е е бил обект на повторна оценка и е бил разрешен с Регламент (ЕС) No 26/2011 на Комисията (3) до 4 февруари 2021 г. като фуражна добавка за всички видове животни.
 (3)
 Въпреки че в член 1 от Регламент (ЕС) No 26/2011 става дума за препарати, съдържащи витамин Е, които са разрешени като хранителни добавки при условията, посочени в приложението към посочения регламент, в споменатото приложение не се посочват никакви препарати. Тази непоследователност кара контролните органи на някои държави членки да смятат, че препаратите, съдържащи витамин Е, не са разрешени.
 (4)
 За да се даде възможност за правилно тълкуване на Регламент (ЕС) No 26/2011, е необходимо в приложението към посочения регламент да се въведе текст, с който да се изяснява използването и пускането на пазара на препарати, които съдържат витамин Е, каквото е било намерението при приемането на посочения регламент.
 (5)
 Освен това опитът от официалните проверки във връзка с етикетирането на витамин Е показва, че следва да се изясни специфичното наименование, което е дадено на добавката.
 (6)
 Поради това Регламент (ЕС) No 26/2011 следва да бъде съответно поправен.
 (7)
 Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
 ПРИЕ НАСТОЯЩИЯ РЕГЛАМЕНТ:
 Член 1
 Приложението към Регламент (ЕС) No 26/2011 се изменя, както следва:
 1.
 В графата под заглавието „Добавка“:
 —
 текстът „Витамин Е/изцяло рацемичен алфа-токоферил ацетат“ се заменя с текста „Витамин Е“ или „изцяло рацемичен алфа-токоферил ацетат“,
 —
 текстът „Витамин Е/RRR-алфа-токоферил ацетат“ се заменя с текста „Витамин Е“ или „RRR алфа токоферил ацетат“,
 —
 текстът „Витамин Е/RRR-алфа-токоферол“ се заменя с текста „Витамин Е“ или „RRR алфа токоферол“.
 2.
 В графата под заглавието „Други разпоредби“ се добавя следната точка:
 „3.
 Витамин Е може да се пуска на пазара и да се използва като добавка под формата на препарат.“
 Член 2
 Настоящият регламент влиза в сила в деня след публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 30 септември 2015 година.
 За Комисията
 Председател
 Jean-Claude JUNCKER
 (1) ОВ